system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Râul Teleajen?
assistant
Teleajenul izvorăște din Masivul Ciucaș (în culoarul superior se numește "Pârâul Berii"). Străbate 113 km până la vărsarea în râul Prahova. În depresiunea Cheia primește ca afluent pârâul Tâmpa, apoi, la ieșirea din munți, un afluent mai important, râul Telejenel. La confluență, în nordul comunei Măneciu, se află Lacul de acumulare Măneciu și Barajul Măneciu.

Etimologia populară a pus denumirea Teleajen în legătură cu înțelesul "vale cu drum de care te legi". 

Încă din vremea romanilor, "drumul de la Teleajen" străbătea munții, pornind din Transilvania pe Valea Buzăului superior, urcând în Poiana Fetii și coborând pe lângă Telejenel.

Valea Teleajenului s-a păstrat ca important drum comercial între Muntenia și Transilvania, astfel încât au apărut și s-au dezvoltat localități ca Vălenii de Munte, care a constituit centrul județului Săcuieni.

Mihai Viteazul, pornind din Ploiești, a trecut cu oastea Carpații pe Valea Teleajenului și pasul Buzăului în octombrie 1599. De atunci s-au păstrat nume de locuri ca "Stânca lui Mihai" de lângă Cheia, sau "Masa lui Mihai Viteazu" de langă Tabla Buții.

Referințe

 Administrația Națională Apelor Române - Cadastrul Apelor - București
 Institutul de Meteorologie și Hidrologie - Rîurile României - București 1971
 Trasee turistice - Județul Prahova

Hărți 

 Harta Județului Prahova 
 Harta Munții Grohotiș 
 Harta Munții Ciucaș 

Turismul în județul Prahova
Râuri din județul Prahova
Bazinul Ialomița
Văi din România